கேள்வி: சாமுண்டி தேவ நாயகர் பற்றி விளக்கவும்.
பதில்: சாமுண்டி தேவ நாயகர் என்பவர் புறப்பொருள் வெண்பாமாலை உரையெழுதிய உரையாசிரியர்களில் ஒருவராவார்.https://tamilvu.org/slet/lA100/lA100pd1.jsp?bookid=215&pno=621 இவர் மாகறல் என்னும் ஊரைச் சேர்ந்தவர். இவ்வூர், சயங்கொண்ட சோழ மண்டலத்து மேற்கானாட்டைச் சேர்ந்தது என்று கல்வெட்டொன்று கூறுவதாகச் செந்தமிழ்த் தொகுதி கூறுகின்றது. சயங்கொண்ட சோழமண்டலத்து மேற்கானாட்டு மாகறலூர் கிழார் சாமுண்டி தேவ நாயகர் செந்தமிழ்த் தொகுதி -1, (45-46) "கிழார்" என வருவதைக் கொண்டு இவர் வேளாண் குடியினர் எனக் கருதப்படுகிறது. இவரது காலம் பொ.ஆ.13 அல்லது பொ.ஆ.14-ம் நூற்றாண்டு எனக் குறிப்பிடப்படுகிறது.